ศาลอียิปต์สั่งจำคุก 20 ปี อดีต ปธน. มอร์ซี ฐานทำให้เกิดการฆ่าผู้ชุมนุม
สำนักข่าวต่างประเทศรายงานว่า อาห์เหม็ด ซาบรี ยูสเซฟ ผู้พิพากษาแห่งศาลกรุงไคโรประเทศอียิปต์ ตัดสินลงโทษจำคุก 20 ปี แก่นาย โมฮัมเหม็ด มอร์ซี อดีตประธานาธิบดีจากการเลือกตั้งเสรีคนแรก ผู้ถูกโค่นอำนาจเมื่อเดือน ก.ค. 2013 และจำเลยคนอื่นๆ อีก 12 คน จากความผิดฐานทำให้เกิดการเข่นฆ่าผู้ชุมนุม,ในการพิจารณาคดีเมื่อวันอังคาร นายมอร์ซีและแกนนำกลุ่มภราดรภาพมุสลิมซึ่งสนับสนุนนายมอร์ซี อีก 12 คน อยู่ในกรงขังขณะฟังคำพิพากษา โดยพวกเขาถูกตัดสินว่ามีความผิดจริงในข้อหา ก่อความรุนแรง, ลักพาตัว และทรมาน จากเหตุความรุนแรงในการประท้วงนองเลือดเมื่อปี 2012 แต่พ้นผิดในข้อหาฆาตกรรม ซึ่งมีโทษสูงสุดคือประหารชีวิต,อย่างไรก็ตาม คำตัดสินของศาลในครั้งนี้ถูกวิพากษ์วิจารณ์อย่างหนัก โดยองค์กรนิรโทษกรรมสากล (เอไอ) ระบุว่าการตัดสินที่เกิดขึ้นเป็นความยุติธรรมจอมปลอม ที่ทำลายภาพเลือนรางของเสรีภาพและความยุติธรรมที่ยังหลงเหลือในระบบยุติธรรมของอียิปต์,ขณะที่ ชีคห์ ยูสเซฟ อัล-การาดาวี นักบวชชั้นสูงในอียิปต์ ระบุว่า ตุลาการในอียิปต์ไม่รวมอยู่ในอำนาจทั้ง 3 ของประเทศอีกแล้ว หากแต่อำนาจทั้งหมดนั้นและประเทศอยู่ในมือของกองทัพทั้งหมด.
ศาลอียิปต์ตัดสินลงโทษจำคุก 20 ปีแก่ โมฮัมเหม็ด มอร์ซี อดีตประธานาธิบดี ผู้ถูกโค่นอำนาจเมื่อปี 2013 ในข้อหาฐานทำให้เกิดการเข่นฆ่าผู้ชุมนุม
ศาล,อียิปต์,จำคุก,โมฮัมเหม็ด มอร์ซี,อดีตประธานาธิบดี,โค่นอำนาจ,ฆ่าผู้ชุมนุม,กรุงไคโร,จำเลย,ภราดรภาพมุสลิม,กองทัพ,ข่าวต่างประเทศ,ไทยรัฐออนไลน์,สลายการชุมนุม,ม็อบ,ก่อความไม่สงบ